AIŠKINAMASIS RAŠTAS

Dėl savivaldybės nekilnojamojo turto perdavimo pagal panaudos sutartį Molėtų r. Joniškio mokyklai-daugiafunkciam centrui

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo Molėtų r. Joniškio mokyklos-daugiafunkcio centro 2016 m. sausio 15 d. raštą Nr. I-02 „Dėl patalpų, esančių Molėtų r., Joniškio sen., Joniškio miestelyje, bendruomenės centro pastate perdavimo“, kuriuo prašoma 10 metų perduoti 189,64 kv. m ploto patalpas bendruomenės centro pastate, esančiame Molėtų r. sav., Joniškio sen., Joniškio mstl., Arino g. 20. Raštu įsipareigojama atlikti perduotų patalpų einamąjį ir kapitalinį remontus.

Bendruomenės centro pastatą šiuo metu patikėjimo teise valdo Molėtų rajono savivaldybės administracija. 175,92 kv. m ploto patalpos pagal panaudos sutartį perduotos Joniškio bendruomenės centrui, 138,01 kv. m ploto patalpos pagal panaudos sutartį perduotos viešajai įstaigai Molėtų r. pirminės sveikatos priežiūros centrui. Likusioje pastato dalyje buvo įsikūrusi Molėtų r. savivaldybės viešoji biblioteka (toliau –Biblioteka). Šiuo metu Biblioteka persikėlė į Molėtų r. Joniškio mokyklos-daugiafunkcio centro patalpas. Molėtų rajono savivaldybės administracijos direktoriaus 2016 m. sausio 18 d. įsakymu Nr. B6-35 „Dėl savivaldybės nekilnojamojo turto pripažinimo nereikalingu Molėtų rajono savivaldybės administracijos funkcijoms vykdyti“ 189,64 kv. m ploto patalpos pripažintos nereikalingomis Molėtų rajono savivaldybės administracijos funkcijoms vykdyti ir siūloma jas perduoti Molėtų r. Joniškio mokyklai-daugiafunkciam centrui neatlygintinai naudoti savarankiškosios savivaldybės funkcijos – vaikų ir jaunimo užimtumo organizavimo – įgyvendinimui.

Parengto sprendimo projekto tikslas – perduoti savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą Molėtų r. Joniškio mokyklai-daugiafunkciam centrui pagal turto panaudos sutartį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktas, 4 dalis;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.1 papunktis ir 6.1 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – šiuo metu nenaudojamos patalpos bus perduotos Molėtų r. Joniškio mokyklai-daugiafunkciam centrui neatlygintinai naudoti vaikų ir jaunimo užimtumo organizavimui ir taip bus išspręstas tikslingas patalpų panaudojimas.

Neigiamų pasekmių nenumatoma.

**4. Priemonės sprendimui įgyvendinti**

Bus parengta ir pasirašyta turto panaudos sutartis bei turto perdavimo – priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.

Parengė

Turto skyriaus vedėja

Aldona Rusteikienė